2021 ඉන්දීය ප්‍රිමිය ලීග් තරගාවලිය මේ වන විට ඉතා තියුණු මුහුණුවරක් ගෙන තිබෙනවා.කොවිඩ් වසංගත තත්ත්වය හේතුවෙන් ඉන්දියාවෙන් වැලිකතරට ගෙන ගිය මෙවර ඉන්දීය ප්‍රිමිය ලීග් තරඟාවලියේ 39 වන තරගය ඊයේ පැවැත් වුණේ රෝයල් චැලෙන්ජස් බැංගලෝර් කණ්ඩායම සහ මුම්බායි ඉන්දියන්ස් කණ්ඩායම අතරයි.මෙම තරගය ලකුණු 54කින් ජය ගන්නට මුම්බායි පිල පරාජය කළ බැංගලෝරයට හැකියාව ලැබුණා.මෙම පරාජයත් සමඟ ප්‍රසාද ලකුණු සටහනේ 07 වන ස්ථානය දක්වා පසු බසින්නට මහේල ජයවර්ධන පුහුණුකාරීත්වය දරණ මුම්බායි ඉන්දියන්ස් කණ්ඩායමට සිදු වුණා.මේ අතර මෙවර තරගාවලියේ පළමු කඩුලු ත්‍රිත්වය ද මෙම තරගයේ දී වාර්තා වීමද විශේෂත්වයක්.රෝයල් චැලෙන්ජස් බැංගලෝර් කණ්ඩායමේ හර්ෂාල් පටෙල් මෙම දස්කම දැක්වීමට සමත් වූ අතර හර්දික් පන්ඩයා, කිරන් පොලාඩ් සහ රාහුල් චාහර් ඔහුගේ කඩුලු ත්‍රිත්වයේ ගොදුරු බවට පත් වුණා.තරගාවලියේ මේ දක්වා කඩුලු 23ක් බිද දමමින් වැඩිම කඩුලු ලාභීන් අතර මුල් තැන පසුවන්නේ ද හර්ෂාල් පටෙල් වීම විශේෂත්වයක්.